गिरफ्तार जनप्रतिनिधियों को चुनाव न लड़ने देने के फैसले को उन्होंने सरासर गलत फैसला बताया और इसीलिए संसद को कानून बनाकर इस फैसले के प्रभाव को रद्द करना पड़ा. यशवंत सिंहा ने कहा, "आवश्यकता इस बात की है कि हमारे प्रजातंत्र में संविधान की हर संस्था अपने दायरे में रहकर काम करे, और खासकर दूसरे के अधिकार क्षेत्र का अतिक्रमण नहीं करे." उन्होंने कहा कि ऐसा होने पर ही स्थिरता आएगी और वर्तमान स्थिति से मुक्ति मिलेगी.